Praia:
Dja komesadu na fazedu primeru faze di obras ki sta ben urbaniza completamente tudu zona di Kebra Canela.
Es obra sta ben kusta 120 mil conto, trabadju dja sta na komesa na ganha forma ku instalason di redes di agu, esgoto e di electricidade e bera di mar sta ben ser calcetadu.
Na proximu semana ki sta ben ta komesadu ku calceta txon di kel zona ki sta ben fika completamente pavimentadu, kela ta ben traze um aspecto mas urbano na kel zona ki é um espaço importante pa cidade di Praia.
Es primeru fase di obras ta termina na mês di Fevereru.
Alberto Melo, vereador di infra-estruturas di Câmbra Municipal di Praia, explica ma primeru fase des projecto di urbanizason di Kebra Canela dja komesa desdi mês di Dezembru di anu ki passa, e na Fevereru ora ki finda primeru fase, Câmbra Municipal ta lança primeru-pedra e lá ki oficialmente,obra di rekualifikason di Kebra Canela ta arranca, nes fase, es sta, pa ben konstrui um parque di estacionamento e pa faze arruamento ki ta ben custa mas ou menus cerca di 16 mil conto.
Alberto Melo fla ma na proximu dia 22 di janeru sta ben lançadu concurso pa segundu fase di projecto e ma sô dispos di concurso ki es ta anuncia ki data exactu di mês di Fevereru ki sta ben dadu inicío a es obras, na primeru fase obras foi executadu pa empresas cabo-verdiano Marpe-CV e Engeobra.
Melo explica tambe ma Câmbra Municipal sta na negocia ku empresa Calú e Angela,ki é donos di Praia Shopping, pa es contribui tambe pa custos di konstruson di parque di estacionamento, ki sta ben ser konstruidu frente di estabelecimento comercial Praia Shopping .
Es responsável pidi kompreenson di praienses durante es obras, devido a grande movimentason di terra,ki sta ben fazedu.
Tambe um empresário angolano dja teni contrato pa faze um hotel cinco estrelas na Kebra Canela, início di obras sta previsto pa mês di Agosto des anu e tem um prazo de execuson di 2 anu.
Alberto Melo fla ma investidor ,sta na faze um estudo mas aprofundado pa é podi konstrui midjor si projecto.Es empresário angolano, el ki sta ben requalifica área ki ta fika em volta di hotel ki é krê ben konstrui, área ta ser calcetadu e ta podu um rede di agu ku esgoto e electricidade.
Obra di Kebra Canela sta enquadradu na Plano Detalhado (PD) ki foi aprovado pa faixa litoral di Cidade di Praia, inda sta previsto pa fazedu um passeio di anda ku pé,ki ta ben liga orla marítimu di Kebra-Canela ku Palmarejo Baixo.
Um zona ki ta ten piscinas natural, praças ku restaurantes, ki ta ben konta tambe ku um rua cheio di arvre ki ta ben fika enquadradu ku Cruz di Papa, ki sta tambe pa ben ser requalificado num trabadju ki sta ben ser desenvolvido ku Igreja Católiku.
glg_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn por_Latn kea_Latn kea_Latn kea_Latn